OzLabs/hebrew-wiki-articles huggingface dataset:
טמרלאן טמנוב

טמרלאן רוסלנוביץ' טמנוב (ברוסית: Тамерла́н Русла́нович Тме́нов; נולד ב-27 ביולי 1977) הוא ג'ודוקא עבר רוסי אשר התחרה בקטגוריית המשקל הכבדה (מעל 100 ק"ג).

== קריירה ==
טמנוב התחרה שלוש פעמים במשחקים האולימפיים בשנים 2000, 2004 ו-2008. בסידני 2000 הוא זכה במדליית הארד ובאתונה 2004 זכה במדליית הכסף בקטגוריית המשקל מעל 100 ק"ג.

טמנוב מחזיק בארבע מדליות מאליפויות העולם, שתי מדליות כסף (2005 ו-2007) ושתי מדליות ארד (1997 ו-2003). באליפויות אירופה הוא זכה בעשר מדליות. שבע מדליות זהב (1998, 1999, 2001, 2002, 2003, 2005 ו-2008), מדליית כסף (2000) ושתי מדליות ארד (2004 ו-2006).

במהלך הקריירה טמנוב זכה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים. כמו כן הוא התחרה שש פעמים באליפות רוסיה ובכולן זכה במדליית הזהב.

==רשימת הישגים חלקית מטורנירים בסבב העולמי==
{|class=wikitable
|- align=center
!| שנה !!| טורניר !!| מקום !!| קטגוריית משקל
|- align=center
|1997
| Moscow International Tournament || bgcolor="gold" align="center" | 1 || מעל 95 ק"ג
|- align=center
|1997
| International Tournament Tbilisi || bgcolor="gold" align="center" | 1 || מעל 95 ק"ג
|- align=center
|1999
| World Masters Munich || bgcolor="gold" align="center" | 1 || מעל 100 ק"ג
|- align=center
|1999
| A-Tournament Budapest Bank Cup || bgcolor="gold" align="center" | 1 || מעל 100 ק"ג
|- align=center
|1999
| Jigoro Kano Cup Tokyo || bgcolor="silver" align="center" | 2 || מעל 100 ק"ג
|- align=center
|2000
| Dutch Open Grand Prix Rotterdam || bgcolor="gold" align="center" | 1 || מעל 100 ק"ג
|- align=center
|2001
| World Masters Munich || bgcolor="gold" align="center" | 1 || מעל 100 ק"ג
|- align=center
|2001
| A-Tournament Minsk || bgcolor="gold" align="center" | 1 || מעל 100 ק"ג
|- align=center
|2002
| Super A-Tournament Moscow || bgcolor="gold" align="center" | 1 || מעל 100 ק"ג
|- align=center
|2002
| Super A-Tournament Tournoi de Paris || bgcolor="cc9966" align="center" | 3 || מעל 100 ק"ג
|- align=center
|2003
| Jigoro Kano Cup Tokyo || bgcolor="cc9966" align="center" | 3 || מעל 100 ק"ג
|- align=center
|2004
| A-Tournament Prague || bgcolor="gold" align="center" | 1 || מעל 100 ק"ג
|- align=center
|2005
| German Open Braunschweig || bgcolor="gold" align="center" | 1 || מעל 100 ק"ג
|- align=center
|2006
| World Cup Lisbon || bgcolor="gold" align="center" | 1 || מעל 100 ק"ג
|- align=center
|2006
| Jigoro Kano Cup Tokyo || bgcolor="cc9966" align="center" | 3 || מעל 100 ק"ג
|- align=center
|2007
| Belgian Open Championships Visé || bgcolor="gold" align="center" | 1 || מעל 100 ק"ג
|- align=center
|2007
| Super World Cup Hamburg || bgcolor="gold" align="center" | 1 || מעל 100 ק"ג
|- align=center
|2007
| Super World Cup Moscow || bgcolor="gold" align="center" | 1 || מעל 100 ק"ג
|- align=center
|2008
| World Cup Madrid || align="center" | 5 || מעל 100 ק"ג
|- align=center
|2009
| Tre Torri Tournament Corridonia || bgcolor="gold" align="center" | 1 || מעל 100 ק"ג
|}

==קישורים חיצוניים==

==הערות שוליים==

קטגוריה:ג'ודוקא רוסים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת סידני (2000)
קטגוריה:רוסים שנולדו ב-1977
חלומו של הנרי

חלומו של הנרי הוא סרט קולנוע ישראלי משנת 2003, בבימויו של איתן גרין שגם כתב את התסריט. עם מנשה נוי, יונתן השילוני והלנה ירלובה בתפקידים הראשיים. הסרט היה פלופ כלכלי עבור יוצריו.

==תקציר העלילה==
הנרי אטיאס (מנשה נוי) עובד כאחראי למחסן ציוד באחד מבתי הספר לקולנוע בישראל. לפני כן עבד שנים רבות בתפקידים שונים של הפקות קולנוע וטלוויזיה ועמד לביים סרט משלו אלא שתאונת דרכים שבה נהרגה אשתו אילצה אותו להפסיק את הבימוי ולהתמקד בבנו הקטן עמי (יונתן השילוני). לאחר מספר שנים נישא לאווה (הלנה ירלובה) ונולדה להם בת.

הנרי מרגיש שהוא יודע ובעל ניסיון יותר מהמורים. הוא אהוד על התלמידים ויועץ להם בענייני עשיית סרטים למורת רוחם של חברי הסגל האחרים ובעיקר של המורה שרגא (רוני ניניו) שבפניו הוא נאלץ להתנצל בנוכחות המנהלת ד"ר ברדוגו (גבריאלה ורנר).

הנרי הוא בן 45 וחלומו הוא לעשות סרט בעצמו בעיקר כדי להראות לסגל בית הספר כי הוא מסוגל לכך. אין לו תקציב והוא פונה לתלמידים לעזרה.

התלמידה גאולה (תהל רן) מציעה לו תסריט המבוסס לדעתה על סיפור משפחתה. התלמידה שירלי (תמי לוי אלדר) מתנדבת להיות עוזרת הפקה וכן שאר התלמידים. מספר שחקנים וביניהם אלכס מרקוביץ (מוטי כץ) מסכימים לעבוד עבורו ללא תשלום. אווה נוסעת עם התינוקת למשפחתה במוסקבה והנרי מחליט שזה הזמן להתחיל לעבוד על הסרט. חלק מהצילומים נערכים בדירה של אמו (דינה דורון). הוא מחליט לשבץ את עמי בן ה-13 לתפקיד ראשי בסרט למרות שאין לו ניסיון קודם. עמי הוא ילד מופנם שחווה טראומה בעקבות התאונה ובעקבות נישואי אביו בשנית. הוא יודע לחקות קולות של חיות ומכוניות.

העבודה על הסרט נתקלת בקשיים רבים, בעל המלון מסרב לתת להם לצלם והמחסנאי אברי (שלמה וישינסקי) נשלח לבית הספר לקחת מהם את המצלמה. הנרי מיואש ובחלומו הוא רואה את אסי דיין ומבקש ממנו עזרה אך אסי מסרב. עמי מעודד אותו ומפגיש אותו עם הנרי אוחיון שאותו הנרי העריץ בילדותו ולכן שינה את שמו מאברהם להנרי.

לבסוף מסכים אבא של גאולה (אברהם מור) שהצילומים ייערכו בבית המלון שלו בטבריה והנרי מצליח לסיים את הסרט ובסיום הוא ועמי מקבלים בשמחה את אווה והתינוקת בנמל התעופה בן-גוריון.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| מנשה נוי || הנרי אטיאס
|-
| [https://www.ishim.co.il/p.php?s=%D7%99%D7%95%D7%A0%D7%AA%D7%9F+%D7%94%D7%A9%D7%99%D7%9C%D7%95%D7%A0%D7%99 יונתן השילוני] || עמי
|-
| הלנה ירלובה || אווה
|-
| [http://rodica-actors-agency.co.il/?portfolio=%D7%AA%D7%94%D7%9C-%D7%A8%D7%9F תהל רן] || גאולה
|-
| [https://www.makorrishon.co.il/nrg/online/archive/ART/580/658.html תמר לוי אלדר] || שירלי
|-
| דינה דורון || אמא של הנרי
|-
| מוטי כץ || אלכס, שחקן
|-
| שלמה וישינסקי || אברי, מחסנאי
|-
| אברהם מור || אבא של גאולה
|-
| אסי דיין || אסי דיין
|-
| [http://rodica-actors-agency.co.il/?portfolio=%D7%AA%D7%94%D7%9C-%D7%A8%D7%9F גבריאלה ורנר] || ד"ר ברדוגו, מנהלת
|-
| רוני ניניו || שרגא, מורה
|}

==קישורים חיצוניים==

* 
* ״[https://jfc.org.il/movie/32025-2/ חלומו של הנרי]״, הסרט המלא לצפייה בתשלום ב[https://jfc.org.il/ אתר הארכיון ישראלי לסרטים - סינמטק ירושלים]

קטגוריה:סרטים ישראליים משנת 2003
קטגוריה:סרטים ישראליים
קטגוריה:סרטים בעברית
קטגוריה:סרטי דרמה ישראליים
קטגוריה:סרטי איתן גרין
קמיל בצ'יו

קמיל בצ'יו (ברומנית: Camil Baciu; 21 ביוני 1926 – 22 באפריל 2005) היה מהנדס, עיתונאי וסופר מדע בדיוני יהודי-רומני-צרפתי.

==קורות חיים==
בצ'יו נולד בגאלאץ, רומניה, במשפחה יהודית, בשם Camillo Kaufman. הוא למד בבית הספר התיכון "וסילה אלכסנדרי" בעיר הולדתו והנדסה במכון הפוליטכני של בוקרשט עם התמחות במשאבות ומאווררים. הוא עבד שבע שנים במקצועו, אולם בהמשך פנה לכיוון אחר, כתיבת פרוזה ומחזאות. היה עיתונאי ב-Flacăra (הלהבה) ואסף בדיחות. הוא יצא לשיט בסירה משערי הברזל ועד הדלתה של הדנובה והעביר רשימות על כך לעיתונו.

בצ'יו היה חבר יחד עם יורדן קימט בקבוצה אנטי פשיסטית בתקופת מלחמת העולם השנייה והשניים היו חברים עם גאורגה אורסו, שלושתם תושבי גאלאץ.

בצ'יו היגר ב-1969 לליון, בצרפת. ב-1970 הוציא לאור את הגיליון הראשון והיחיד של כתב העת "Le Chronogonmoscopographe", שניתן חינם למי שהצליח בניסיון הראשון לבטא את שמו. הוא עבר לפריז, שם עבד במפעלי רנו.

הוא נסע לישראל, שם הכיר ישראלית, והתחתן איתה ולזוג נולד צמד תאומים.

בצ'יו ייסד את תיאטרון הפנטומימה Neutrino בליון. ב-1974 כתב את המחזה "Pledoarie pentru Augustin", שהוצג ב-Théâtre de l’Atelier, בפריז. הוא הירצה בפני קהלים בבלגיה ובישראל.

== מספריו ==
* 1956 Nu departe de castelul prințesei (לא רחוק מארמון הנסיכה), ספר מסע בסגנון ריאליזם סוציאליסטי.
* 1957 Împreuna cu nene Iani (יחד עם דוד יאני), ספר ילדים.
* 1961 Experiența "Colombina" (הניסוי קולומבינה), שני כרכים, מדע בדיוני מגויס נגד הנשק הגרעיני.
* Revolta creierilor 1962 (מרד המוחות), מדע בדיוני העוסק בשימוש ברובוטים ומאבק המעמדות.
* Planeta cubică 1964 (כוכב הלכת הקובי), מדע בדיוני.
* Legea cea mare 1964 (החוק הגדול)
* Met... 1964 (מט...) מדע בדיוני
* 1964 Aragua (ארגואה) מדע בדיוני
* Soarele portocaliu 1965 (השמש הכתומה)
* Mașina destinului 1966 (מכונת הגורל)
* Ienicec 1967 (יניצ'ק) מדע בדיוני.
* Grădina zeilor 1968 (גן האלים), מדע בדיוני, נחשב לשיא יצירתו.

== קישורים חיצוניים ==
* [http://www.bjt2006.org/AG_Camil_Baciu_4816.pdf Să nu-l uităm pe Camil Baciu] 
* [https://www.scribd.com/document/87197937/Camil-Baciu-Masina-Destinului-1966 Camil Baciu, Mașina Destinului, 371 עמודים] 
* [http://inimadejavra.falezedepiatra.net/archives/14352 Cum s-a sfârșit Camillo (Camil Baciu)] 

קטגוריה:מהנדסים יהודים רומנים
קטגוריה:מחזאים יהודים צרפתים
קטגוריה:סופרים יהודים רומנים
קטגוריה:עיתונאים יהודים רומנים
קטגוריה:סופרי מדע בדיוני רומנים
קטגוריה:סופרי מדע בדיוני יהודים
קטגוריה:סופרי ילדים ונוער רומנים
קטגוריה:סופרי ילדים ונוער יהודים
קטגוריה:צרפתים שנולדו ב-1926
קטגוריה:רומנים שנולדו ב-1926
קטגוריה:רומנים שנפטרו ב-2005
קטגוריה:צרפתים שנפטרו ב-2005
מצמוץ קשבי

בפסיכולוגיה, מצמוץ קשבי (באנגלית: Attentional blink) היא תופעה של זיהוי המטרה הראשונה בלבד כאשר מתבקשים לאתר שתי מטרות עוקבות בתוך סדרת גירויים. לתקופת זמן מסוימת, לא מצליחים לזהות את המטרה השנייה. 
ניתן לבחון תופעה זו בעזרת פרדיגמת RSVP (תצוגה מהירה של גירויים; Rapid serial visual presentation).

המושג הוצע לראשונה ב-1992 על ידי ריימונד, שפירו וארנל, אף שהתופעה ידועה כנראה עוד מלפני כן.

==ראו גם==
* עיוורון קשבי

==קישורים חיצוניים==
* נירית סואץ, [http://aranne5.bgu.ac.il/others/SuezNirit.pdf שאלת האוטומטיות בהשפעת מספר השכנים הסמנטיים על עיבוד מילה באמצעות בחינת האינטראקציה עם אפקט ה-attentional blink], אוניברסיטת בן-גוריון, מרץ 2013

== הערות שוליים ==

קטגוריה:קוגניציה
קטגוריה:קשב
מרחק צ'בישב

מרחק צ'בישב (או מטריקת מקסימום או מטריקת <math>L_\infty</math>) הוא מטריקה המוגדרת על מרחב וקטורי בו המרחק בין שני וקטורים הוא ההפרש המקסימלי המתקבל בין הקואורדינטות שלהם בממדים השונים. הוא קרוי על-שם פפנוטי צ'בישב.

מרחק צ'בישב גם ידוע כמרחק השחמט: הוא שווה למספר הצעדים המינימלי שהמלך עושה בלוח שחמט כדי להגיע למשבצת כלשהי (המלך יכול לנוע אופקית, אנכית ובאלכסון). למשל המרחק בין ו5 ל ו1 או ב1 הוא: 4.

{| class="toccolours" style="text-align:left; margin:auto;"
|-
|

|}

במטריקה זו, מעגל ברדיוס <math>r</math>, הוא קבוצת הנקודות עם מרחק צ'בישב <math>r</math> מנקודת המרכז. צורת המעגל כאן היא ריבוע שצלעותיו באורך <math>2r</math> והן מקבילות למערכת הצירים של הקואורדינטות. בלוח שחמט בו נעשה שימוש במרחק צ'בישב דיסקרטי ולא רציף, מעגל עם רדיוס <math>r</math> הוא ריבוע שצלעו <math>2r</math> (יש למדוד ממרכז המשבצת למרכז המשבצת ולא את המשבצות עצמן). מספר המשבצות בכל צלע הוא <math>2r+1</math>. למשל עיגול עם רדיוס 1 בלוח שחמט יהיה ריבוע עם <math>3\times3</math> משבצות. 

==הגדרה==
מרחק צ'בישב בין שני וקטורים או נקודות <math>p</math> ו-<math>q</math> עם קואורדינטות <math>p_i</math> ו-<math>q_i</math> בהתאמה הוא: 

:<math>D_{\rm Chebyshev}(p,q) := \max_i(|p_i - q_i|).\ </math>

בשני ממדים, כלומר בגאומטרית המישור, אם לנקודות <math>p</math> ו-<math>q</math> יש קואורדינטות קרטזיות <math>(x_1,y_1)</math> ו-<math>(x_2,y_2)</math> אז מרחק צ'בישב שלהן הוא:

:<math>D_{\rm Chess} = \max \left ( \left | x_2 - x_1 \right | , \left | y_2 - y_1 \right | \right ) .</math>

==השוואה בין מטריקות מרחק צ'בישב ומרחק מנהטן==
במימד אחד, כל המטריקות שווה היות שהן הערך המוחלט של ההפרש.

בשני ממדים קיימת שקילות בין מרחק צ'בישב למרחק מנהטן:
* בשניהם צורת המעגל היא ריבוע.
* במרחק צ'בישב הריבוע מקביל לצירי הקואורדינטות ובמרחק מנהטן הוא בזווית <math>\pi/4</math> (45°) אליהן.
* אורך הצלע שונה: במרחק צ'בישב הוא <math>2r</math> ואילו במרחק מנהטן <math>\sqrt{2}r</math>.
ניתן לראות את השקילות של שניהם במישור על ידי סיבוב והכפלה בקבוע. 

אולם לא ניתן להכליל שקילות זו לשלושה ממדים ויותר: ספירה הנוצרת על ידי שימוש במרחק צ'בישב כמטריקה, תיצור קובייה שפאותיה ניצבות לאחד מצירי הקואורדינטות, בעוד שהספירה הנוצרת על ידי שימוש במרחק מנהטן יוצרת אוקטהדרון. אלה הם פאונים דואלים עם תכונות שונות.

==שימושים==
מרחק צ'בישב משמש בלוגיסטיקה של מחסנים היות שהוא מודד היטב את הזמן הנדרש לעגורן גשר להעביר חפצים מנקודה לנקודה. העגורן יכול לנוע בציר ה-x או בציר ה-y או באלכסון אך בכל המקרים מהירותו זהה. 

על רשת (כמו לוח השחמט) הנקודות הנמצאות במרחק צ'בישב 1 מנקודה נתונה מהווים את סביבת מור של אותה נקודה.

==קישורים חיצוניים==
* 

קטגוריה:גאומטריה לא אוקלידית
קטגוריה:מרחבים מטריים
בית מובילשט

סמל משפחת מובילה בפולין
בית מובילשט (ברומנית: Movilești או בני מובילה או מוגילה (ברומנית: Movilă או Moghilă, בפולנית: Mohyła, בכתב קירילי:Могила, בהיגוי אוקראיני: מוהילה) היו משפחת בויארים רומנים מחבל מולדובה, שנקשרו ביחסי נישואין עם בית מושאט, שושלת של שליטי מולדובה, וכן עם משפחות מגנטים פולנים.

==השם==
ברומנית משמעות המילה "מובילה" היא "תל". המילה היא ממקור סלאבי ושמשמעותה המקורית "מוגילה" הייתה "קבר".
לפי האגדה, המסופרת בספרו של יון נקולצ'ה "שורה של דברים" שם המשפחה קשור לדמות ה"אפרוד" (נושא כלים) פוריצ'ה, בויאר זוטר בימי השליט שטפן הגדול של מולדובה (1504-1457). בזמן קרב נגד ההונגרים עזר האפרוד פוריצ'ה לשליט שטפאן שאיבד את סוסו, לרכב על סוס חדש. פוריצ'ה כרע ברך והתכופף כדי שהשליט, שהיה נמוך קומה, יטפס עליו ויוכל לרכב על הסוס. 
אחרי שניצח בקרב, שטפאן העניק לפוריצ'ה אחוזות רחבות ידיים, את התפקיד "ארמאש" ופסק ששם משפחתו של פוריצ'ה (שמשמעותו היה "פרעוש") אינו מתאים והוא ישונה ל"מובילה", כלומר "תל".

==היסטוריה==
משפחת מובילה הגיעה לגדולות בסוף המאה ה-16. חלק מבניה תמכו בברית עם האיחוד הפולני-ליטאי, יצרו קשרי נישואים עם משפחת פוטוצקי הפולנית ומאימת הפלישות העות'מאניות מצאו מקלט בדרום פולין. 

במהלך השנים מנציגים של משפחה זו עלו לשלטון בנסיכויות הרומניות - מולדובה ווולאכיה, בעזרת תמיכה פולנית. אחרי שנת 1634 הם נעלמו מהתחרות על כס המלכות בנסיכויות אלה ושרדו בחברי השלאכטה הפולנית. למשפחתם היה סמל אופייני לאצולה הפולנית.

==נציגים==
===שליטים===
בנסיכות מולדובה:
*ירמיה מובילה - ייסד את מנזר סוצ'ביצה ואת כנסיית עליית מרים השמיימה בברטסק-לבוב, ייסד את העיר מוהיליב- פודילסקי
היו לו שלוש בנות:
*ראינה (רגינה) מוהילה - נשואה לנסיך מיכאל וישנבייצקי (ממשפחת קוריבוט); ייסדה את המנזר אנה הקדושה 
*קתרינה מובילה (בפולנית:קטז'ינה מוהילה), נשואה לנסיך סמואיל קורצקי 
*מריה עמליה מובילה (מוהילה), 
*אנה - נשואה 4 פעמים, עם:
::מקסימיליאן פז'רמבסקי
::יאן שנג'יבוי צ'ארנקובסקי
::ולדיסלב מישקובסקי
::סטניסלב "רוורה" פוטוצקי
*מריה עמליה מובילה - נשואה לוויבוד מברצלב, סטפאן פוטוצקי

*סימיון מובילה
*מיכאיל מובילה
*קונסטנטין מובילה
*אלכסנדרו מובילה
*מירון ברנובסקי-מובילה
*מויסה מובילה

בוולאכיה: 
*סימיון מובילה
*גבריל מובילה

===אחרים===
*פטרו מוהילה – מיטרופוליט קייב, קדוש של הכנסיות האורתודוקסיות הרוסית, האוקראינית והרומנית
*גריגורה אורקה – כרוניקן, בויאר בכיר בדרגות לוגופט, ספטאר וורניק גדול

==קישורים חיצוניים==

==הערות שוליים==

קטגוריה:בויארים רומנים
טטרה 700

טטרה 700 (בצ'כית: Tatra 700) היא מכונית סלון מתוצרת יצרנית הרכב הצ'כית טטרה (באנגלית: Tatra company) אשר יוצרה בין השנים 1996–1999.

==תצורות "טטרה 700"==

* 2 דלתות - סלון.
* 4 דלתות - סלון.
==תאוצות דגמי "טטרה 700"==
* תאוצה בין 0–100 קמ"ש היא 10.8 שניות (מנוע 3,495 סמ"ק המפיק 201 כ"ס)
* תאוצה בין 0–100 קמ"ש היא 7.5 שניות (מנוע 4,479 סמ"ק המפיק 234 כ"ס)
* תאוצה בין 0–100 קמ"ש היא 5.0 שניות (מנוע 4,589 סמ"ק המפיק 430 כ"ס, דגם "GT")

==דגמים==
* "V8 3.5i"
* "V8 4.4i"
* "V8 4.6 GT"

==תמונות==
<gallery mode="packed" heights="110">
קובץ:Kopřivnice, Technické muzeum Tatra, exponát (118).jpg | "טטרה 700"
קובץ:T700 2.JPG | "טטרה 700"
קובץ:Lešany, vojenské muzeum, Tatra 613 II.JPG | "טטרה 700"
קובץ:Tatra 700 M97.JPG | "טטרה 700"
קובץ:Lešany, Vojenské muzeum, Tatra 700 (jiná přední maska).JPG | "טטרה 700"
</gallery>

==ראו גם==
* טטרה
* טטרה 87

== קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-1996
קטגוריה:מכוניות סלון
קטגוריה:כלי רכב המיוצרים בצ'כיה
קטגוריה:מכוניות מנוע אחורי
700
Shakira in Concert: El Dorado World Tour

Shakira in Concert: El Dorado World Tour (בעברית: שאקירה בהופעה חיה) הוא אלבום ההופעה החמישי של הזמרת-יוצרת הקולומביאנית שאקירה, אשר יצא לאור ב-13 בנובמבר 2019. אלבום ההופעה יצא לאור על ידי חברת התקליטים סוני מיוזיק לטין.

ההופעה אשר עליה נתמך האלבום התקיימה בלוס אנג'לס שבארצות הברית, שנה קודם לכן.

== רקע והפקה ==
ב-26 במאי 2017, הוציאה שאקירה את אלבום האולפן האחד עשר שלה, El Dorado. לאחר מכן, ב-3 ביוני 2018, יצאה לסיבוב ההופעות השישי שלה "El Dorado World Tour", שם קיימה למעלה מ-50 מופעים.

במהלך סיבוב ההופעות, קיימה הופעה בלוס אנג'לס, אשר צולמה ויצאה כסרט קולנוע בשנת 2019. כמו כן, יצאה ההופעה בפורמט של תקליטור ו-DVD.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי הופעה מ-2019
קטגוריה:אלבומי הופעה של שאקירה
קטגוריה:אלבומי הופעה באנגלית
קטגוריה:אלבומי הופעה בספרדית
קטגוריה:אלבומים שהופקו על ידי שאקירה
קטגוריה:אלבומי חברת סוני מיוזיק לטין
אולג אטקוב

אולג יורייביץ' אטקוב (ברוסית: Олег Юрьевич Атьков; ) הוא קוסמונאוט סובייטי שטס לחלל כחבר צוות תחנת החלל סאליוט 7.

==קורות חיים==
אולג אטקוב נולד בכפר חבורוסטיאנקה במחוז קויבישב. בשנת 1966 הוא סיים בית הספר בעיר חרסון, והחל ללמוד רפואה בסימפרופול. במהלך הלימודים הוא התחתן, עבר למוסקבה וסיים בה לימודי רפואה בשנת 1973. במקביל לעבודה כרופא הוא עסק במחקרים שונים וסיים פוסט דוקטורט.

ב-1975 החל אטקוב לעבוד במרכז הכנת הקוסמונאוטים, ואף הוצע לו להתחיל בהכנות לטיסה, אך הוא סירב. בשנת 1982 הוחלט לשלוח לחלל את קונסטנטין פאוקטיסטוב, שכבר היה בן 56 ובצמוד אליו לשלוח רופא. בעקבות כך החל אטקוב בהכנות לטיסה. לבסוף בוטלה טיסתו של פאוקטיסטוב עקב הרעה במצב בריאותו.

ב-1983 שוגר אטקוב לחלל בחללית סויוז T-10 לצד לאוניד קיזים (מפקד צוות) וולדימיר סולוביוב. הם התחברו לתחנת החלל סאליוט 7 והחלו לפעול כמשלחת מס' 3. אטקוב שהה בתחנת החלל מעל ל-235 ימים וחזר בחללית סויוז T-11. במהלך תקופה זו הוא ביצע מספר רב של מחקרים.

לאחר חזרה מחלל, חזר אטקוב לעסוק במחקרים בתחום הרפואה ובמקביל החל ללמד. בהמשך מונה לפרופסור.

ב-2002 החל לכהן בתפקידי ניהול במערכת מסילות הברזל הרוסית. הוא סיים עבודה בתחום זה בשנת 2015.

==קישורים חיצוניים==

* [http://www.spacefacts.de/bios/cosmonauts/english/atkov_Oleg.htm תקציר נתונים באתר ספייספאקטס]
* [http://www.astronautix.com/a/atkov.html נתונים מאנציקלפדיית החלל]
* [https://www.gctc.ru/main.php?id=1430 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=1817 ביוגרפיה מפורטת] 

קטגוריה:קוסמונאוטים סובייטים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:רופאים רוסים
קטגוריה:אישים שהונצחו על בולי ברית המועצות
קטגוריה:סובייטים שנולדו ב-1949
זיוה שמרת

זיוה שמרת (שולקיס) (נולדה ב-1937) היא דוגמנית עבר ישראלית. נבחרה לסגנית שנייה, בתחרות מיס עולם 1959.

==ביוגרפיה==
שמרת נולדה וגדלה בקריית חיים, בתחרות מלכת היופי 1959 הייתה לסגנית שנייה, בתחרות מיס עולם באותה שנה נבחרה לסגנית שנייה. במסגרת ההכנות לתחרות בלונדון לקחה חלק באירוע למען מכון וינגייט שנערך במועדון ספורט לאומי בלונדון העיר בה נערכה בתחרות.

לאחר מכן נהייתה לדוגמנית מובילה ובין התצוגות שהופיעה בהן נמנות תצוגת שמלות כלה של מעצבים מובילים בתל אביב, תצוגת אופנה ישראלית ביריד ניו יורק, תצוגה של חברת אקרילן, ושל בית האופנה "גליה מודל"[http://jpress.org.il/Olive/APA/NLI_heb/SharedView.Article.aspx?href=HRT%2F1961%2F10%2F19&id=Ar00312&sk=0C453DC7] ותצוגה של הקונגרס הבינלאומי לפרוונים שנערכה בתל אביב,

ב-1972 לקחה חלק במשלחת ישראלית לארצות הברית במסגרת שבוע ישראל,

==הערות שוליים==

קטגוריה:משתתפות בתחרות מלכת היופי (ישראל)
קטגוריה:משתתפות בתחרות מיס עולם 1959
קטגוריה:ישראליות שנולדו ב-1937
קטגוריה:ישראלים שנולדו ב-1937
המגפר

המגפר היה מפעל ישראלי לייצור מוצרי גומי ונעליים, שפעל תחת שם זה משנות ה-30 של המאה ה-20 עד שנות ה-80.
==היסטוריה==
המגפר נוסד ב-1935 במפרץ חיפה כמפעל קואופרטיבי לייצור מוצרי גומי, בפרט גיפור צמיגים, תהליך המקנה למוצר קושי, גמישות ועמידות. מפעולת הגיפור נגזר שמו של המפעל. במהלך מלחמת העולם השנייה התרחבה פעילותו לשיפוץ צמיגים לצבא הבריטי. 

בשנות ה-40 נרכש המגפר על ידי ההסתדרות ושולב בקבוצת סולל בונה, בניהולו של יוסף טייכר. בהמשך התמקד המגפר בייצור נעליים, הוא היה אחד ממפעלי חברת חברת העובדים, והוחזק בשותפות על ידי "כור תעשיות", "המשביר המרכזי" וחברת "נוע". בתחילה ייצרו נעלי צבא. ב-1954 בעקבות הסכם עם חברה קנדית, החלו לייצר נעלי עבודה מעור ומגפי גומי. בשנות ה-50 וה-60 ייצר המפעל כ-50 דגמי נעליים שונים. הנעליים יוצרו על פי פטנט, שאיחד בין עור הנפה והגומי בעודו רך, ללא תפר או סרט מאחד. המגפר ייצרו גם נעלי ספורט לפי הסכמי ידע עם החברות האמריקאיות Welco ו-Ro-search. ב-1968, בעקבות הסכם ידע עם חברת "סלמנדר" האירופאית, החל המפעל לייצר את המותג "יגואר", נעל חצאית אלגנטית, שזכתה לפופולריות רבה.

בשנת 1958 רכש 50% מהבעלות על מפעל הנעליים "אינגום" בנתניה.

בשנת 1964 המפעל בחיפה העסיק כ-300 עובדים ושיווק 1,100,000 זוגות נעליים.

בשנת 1968 רכש את מפעל "נעלי ירושלים" שייסד נחמן חבס. ב-1979 החל המפעל לייצר נעליים של המותג הצרפתי "קיקרס" (Kickers).

בשנות ה-70 וה-80 ייצר המפעל דגם של נעלי "פלדיום" (מותג צרפתי), שאומץ על ידי יחידות העילית של חיל הים הישראלי: שייטת 13 וילת"ם והיה אהוד גם על בני הנוער. 

נעלי הבית החורפיות של המגפר, מבד עבה בגווני חום בדוגמת פסים או משבצות, היו פופולריות מאוד בישראל במשך 40 שנה, עד כדי כך ששימשו גם להליכה מחוץ לבית. הדמות קיפי בן קיפוד מרחוב סומסום (בגילומה של שרי צוריאל) נעלה אותן, דבר שתרם אף הוא לפופולריות שלהן.

אהרון מידן, שהיה מנהל אגף השיווק של המגפר בין השנים 1984–1987, מיתג מחדש את החברה ושמה שונה ל"מגה". המפעל שכר את שירותיו של המעצב האיטלקי ג'יאן-פרנקו ג'ירוטי ומיתג את מוצריו תחת הסיסמה: "מגה ג'ירוטי - האיש שנולד עם נעל ביד".

המפעל נסגר בשנת 1990, ובמקומו הוקם המרכז המסחרי "חוצות המפרץ".

==תמונות==
* ייצור ושיפוץ צמיגים במפעל המגפר:
<gallery>
המגפר, מפרץ חיפה-ZKlugerPhotos-00132mh-090717068512da72.jpg|1944
המגפר-ZKlugerPhotos-00132l6-090717068512ace4.jpg|1942
המגפר-ZKlugerPhotos-00132l6-090717068512ace2.jpg|1942
המגפר-ZKlugerPhotos-00132l6-090717068512acc0.jpg|1942
</gallery>

* ייצור נעליים בהמגפר:
<gallery>
בית החרושת "המגפר", מפרץ חיפה-ZKlugerPhotos-00132p5-09071706851368bf.jpg|1946
בית החרושת "המגפר", מפרץ חיפה-ZKlugerPhotos-00132p5-09071706851368bd.jpg|1946
בית החרושת "המגפר", מפרץ חיפה-ZKlugerPhotos-00132p5-09071706851368b8.jpg|1946
</gallery>

== קישורים חיצוניים ==

* 
* 

== הערות שוליים ==

קטגוריה:ישראל: מותגי הנעלה
קטגוריה:ישראל: תעשייה
ג'וש ויגינס

ג'וש ויגינס (באנגלית: Josh Wiggins; נולד ב-2 בנובמבר 1998) הוא שחקן קולנוע אמריקאי, שנודע בעקבות משחקו כג'ייקוב וילסון בסרט הדרמה "הליון" וכג'סטין וינקוט בסרט הדרמה "הכלב האמיץ מקס". 

== ביוגרפיה ==
ג'וש ויגינס נולד ב-2 בנובמבר 1998 ביוסטון, טקסס לג'ניפר וסטיב ויגינס. לג'וש שני אחים בוגרים, ג'ייקוב ולוק.

== קריירה ==
בשנת 2014 ערך ויגינס את הופעת הבכורה שלו בסרט הראשון שלו בתפקיד ראשי בדרמה "הליון" עם אהרון פול וג'ולייט לואיס, ובוים על ידי קאט קנדלר. הסרט הוקרן לראשונה בפסטיבל הסרטים סאנדנס ב-17 בינואר 2014 ועלה לאקרנים בבתי הקולנוע ב-13 ביוני 2014. הופעתו בסרט זכתה לשבחים מכמה מבקרים.

בשנת 2015 ויגינס כיכב בסרט דרמת ההרפתקאות "הכלב האמיץ מקס", לצד תומאס היידן צ'רץ ורובי אמל, בסרט שעסק בכלב בשם מקס. הסרט הופץ ב-26 ביוני 2015 על ידי האחים וורנר.

ויגינס גם כיכב בסרט הפעולה "אבד בשמש", אשר עלה לאקרנים בשנת 2015.

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2014
|הליון
|ג'ייקוב וילסון
|
|-
| rowspan="2" |2015
|Lost in the Sun
|לואיס
|
|-
|הכלב האמיץ מקס
|ג'סטין וינקוט
|
|-
|2016
|Mean Dreams
|ג'ונס פורד
|
|-
| rowspan="2" |2017
|Walking Out
|דייוויד
|
|-
|מקום לאהבה
|ווס פאלה
|
|-
|2018
|Giant Little Ones
|פרנקי וינטר
|
|-
|2019
|Light from Light
|אוון
|
|-
| rowspan="2" |2020
|גרייהאונד
|דברן 1#
|
|-
|הייתי פה
|הוגו גפני
|
|-
|2022
|אפולו ½10: הרפתקה בעידן החלל
|סטיב
|דיבוב
|-
|2024
|Armored
|
|
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1998
סטיבן רבינוביץ'

סטיבן "סטיב" רבינוביץ (באנגלית: Stephen "Steve" Rabinovitch; 25 באוגוסט 1942 - 11 ביולי 1990) היה שחיין יהודי-קנדי, אלוף ושיאן המכביה השישית (1961) במשחה שליחים 4x100 מטר מעורב, זוכה מדליית כסף במשחקים הפאן-אמריקאיים (1959) במשחה שליחים 4x100 מטר מעורב, זוכה שתי מדליות ארד במשחקי חבר העמים הבריטי (1962) במשחה ל-100 מטר חזה ובמשחה שליחים 4x100 מטר מעורב. ייצג את מדינתו במשחקים האולימפיים (רומא 1960), וסיים במקום רביעי במשחה שליחים 4x100 מטר מעורב.

== קורות חיים ==
רבינוביץ' נולד בפריז.

===1959===
במשחקים הפאן אמריקאיים שנערכו בשיקגו, אילינוי בשנת 1959 זכה רבינוביץ' במדליית כסף במשחה שליחים 4x100 מטר מעורב בתוצאה של 4:23.3 דקות, אחרי ארצות הברית (4:14.9 דקות) ולפני מקסיקו (4:25.0 דקות). נוסף לכך, הוא סיים במקום חמישי במשחה ל-200 מטר חזה.

===1960===
באולימפיאדת רומא (1960) הוא סיים במקום רביעי במשחה שליחים 4x100 מטר מעורב בתוצאה של 4:16.8 דקות, כשחיין שלישי הוא שחה את סגנון החזה ב"זינוק שליחים" בתוצאה של 1:12.4 דקות, בשלב המוקדמות הרביעייה הקנדית קבעה תוצאה של 4:15.3 דקות ועלתה למשחה הגמר מהמקום השלישי. נוסף לכך, הוא סיים במקום 25 במשחה ל-200 מטר חזה בתוצאה של 2:47.2 דקות. באותה העת לא נערך במשחקים האולימפיים המשחה החזק שלו, 100 מטר חזה.

===1961===
בתחרויות השחייה של המכביה השישית שנערכו בספטמבר 1961 זכה רבינוביץ' בשתי מדליות, זהב וארד. מדליית זהב במשחה שליחים 4x100 מטר מעורב בשיא מכביה חדש של 4:29.1 דקות, לפני ארצות הברית (4:34.1 דקות) וישראל (4:38.9 דקות) ומדליית ארד במשחה ל-200 מטר חזה בתוצאה של 2:49.0 דקות, אחרי פיטר פוגרסי שקבע שיא מכביה חדש של 2:38.1 דקות ובל וייטין אף הוא מארצות הברית (2:48.3 דקות).

===1962===
במשחקי חבר העמים הבריטי שנערכו בפרת' אוסטרליה בסוף נובמבר 1962 זכה רבינוביץ' בשתי מדליות ארד, במשחה ל-110 יארד חזה בתוצאה של 1:14.1 דקות, אחרי איאן או'בריאן (1:11.4 דקות) וויליאם ברטון (1:13.9 דקות), שניהם מאוסטרליה ובמשחה שליחים 4x110 יארד מעורב בתוצאה של 4:19.9 דקות, אחרי אוסטרליה (4:12.4 דקות) ואנגליה (4:19.9 דקות).

==קישורים חיצוניים==

== הערות שוליים ==

קטגוריה:אלופי המכביה: שחיינים
קטגוריה:משתתפים יהודים באולימפיאדת רומא (1960)
קטגוריה:ספורטאים יהודים קנדים
קטגוריה:שחייני חזה
קטגוריה:שחיינים אולימפיים יהודים
קטגוריה:שחיינים באולימפיאדת רומא (1960)
קטגוריה:שחיינים קנדים
קטגוריה:קנדים שנולדו ב-1942
קטגוריה:קנדים שנפטרו ב-1990
בריאן סטייל

בריאן ג'ורג' סטייל (באנגלית: Bryan George Steil; נולד ב-31 במרץ 1981) הוא פוליטיקאי ומשפטן אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת ויסקונסין.

== ביוגרפיה ==
סטייל נולד בעיר ג'יינסוויל שבדרום ויסקונסין, ולמד בבית הספר התיכון ע"ש ג'וזף א. קרייג. סטייל הוא בוגר אוניברסיטה במנהל עסקים מאוניברסיטת ג'ורג'טאון ובעל תואר שני במשפטים מבית הספר למשפטים של אוניברסיטת ויסקונסין–מדיסון.

ב-2003, היה עוזרו של חבר בית הנבחרים של ארצות הברית ממחוז הקונגרס הראשון של ויסקונסין, פול ראיין. אחר כך עבד סטייל במועצה המשפטית של תאגיד "רגאל בלויט" (Regal Beloit) וכעורך דין במשרד עורכי הדין "מקדרמוט ויל & אמריי". נוסף על כך, סטייל שימש כעורך דין עבור יצרנית פלסטיק בעיר מילטון שבוויסקונסין. ב-2016 מונה סטייל בידי מושל ויסקונסין סקוט ווקר לחבר במועצת המנהלים של מערכת האוניברסיטאות בוויסקונסין.

ב-2018 ניצח סטייל בבחירות המקדימות במפלגה הרפובליקנית לייצוג מחוז הקונגרס הראשון של ויסקונסין בבית הנבחרים, כאשר נציג המחוז בבית הנבחרים, פול ראיין (שכיהן גם כיושב ראש בית הנבחרים של ארצות הברית), הודיע כי יפרוש מהחיים הפוליטיים עד התפזרות הקונגרס ה-115 של ארצות הברית. בבחירות בארצות הברית (2018) לבית הנבחרים, ניצח סטייל את ראנדי ברייס מן המפלגה הדמוקרטית.

מועמדותו של סטייל לבית הנבחרים זכתה לתמיכתם של נשיא ארצות הברית דונלד טראמפ, סגן נשיא ארצות הברית מייק פנס, תשעת נציגי מדינת ויסקונסין בבית הנבחרים, התובע הכללי של ויסקונסין בראד שימל, המושל לשעבר טומי תומפסון ועוד מחוקקים מקומיים ומדינתיים אחדים.

== קישורים חיצוניים ==

* 

* 

== הערות שוליים ==

קטגוריה:בוגרי אוניברסיטת ג'ורג'טאון
קטגוריה:בוגרי בית הספר למשפטים באוניברסיטת ויסקונסין–מדיסון
קטגוריה:חברי בית הנבחרים של ארצות הברית מוויסקונסין
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1981
איגור וולק

איגור פטרוביץ' וולק (ברוסית: Игорь Петрович Волк; ) הוא קוסמונאוט סובייטי-רוסי שטס לחלל כחבר צוות תחנת החלל סאליוט 7.

==קורות חיים==
איגור וולק נולד בעיירה זמיאב במחוז חרקוב. משפחתו עברה מספר מקומות מגורים ואת בית הספר הוא סיים בקורסק. בשנת 1954 איגור וולק התגייס לצבא ברית המועצות ולאחר קורס טייס החל את השרות בחיל האוויר הסובייטי. בשנת 1963 הוא עבר לשירות מילואים.

בשנת 1965 איגור וולק סיים קורס לטייסי ניסוי והחל את עבודתו במכון לחקר התעופה במוסקבה. הוא עשה טיסות ניסוי במספר רב של מטוסים מתורצת ברית המועצות. במקביל לעבודה, בשנת 1969 הוא סיים לימודי הנדסה בתחום תעופה.

בשנת 1981 איגור וולק התקבל ליחידת הקוסמונאוטים והחל הכנות לטיסה לחלל.

בשנת 1983 איגור וולק שוגר לחלל בחללית סויוז T-12 לצד ולדימיר דז'ניבקוב כמפקד צוות וסבטלנה סביצקאיה. החללית התחברה לתחנת החלל סאליוט 7 שהייתה מאוישת על ידי צוות משלחת מס' 3. במהלך טיסה זו הם ביצעו מספר רב של מחקרים.

לאחר הטיסה איגור וולק המשיך בהכנות לטיסה במעבורת החלל בוראן. הוא היה מיועד להיות מפקד הטיסה הראשונה. אומנם התוכנית בוטלה.

בשנת 1995 איגור וולק עזב את יחידת הקוסמונאוטים. הוא כיהן במספר תפקידים ציבוריים. בשנים אחרונות הוא ניסה לקדם קרן "ילדים ותעופה". במסגרת זו הוא נסע לפלובדיב לפגישה עם נשיא בולגריה שהיה טייס וחבר אישי של איגור וולק. במהלך הנסיעה, איגור וולק נפטר.

==קישורים חיצוניים==

* [http://www.spacefacts.de/bios/cosmonauts/english/volk_igor.htm תקציר נתונים באתר ספייספאקטס]
* [http://www.astronautix.com/v/volk.html נתונים מאנציקלפדיית החלל]
* [https://www.gctc.ru/main.php?id=1059 ביוגרפיה באתר רוסקוסמוס] 
* [https://warheroes.ru/hero/hero.asp?Hero_id=607 ביוגרפיה מפורטת] 
* 

קטגוריה:קוסמונאוטים סובייטים
קטגוריה:קוסמונאוטים רוסים
קטגוריה:מעוטרי גיבור ברית המועצות
קטגוריה:מקבלי עיטור לנין
קטגוריה:מקבלי עיטור הדגל האדום של העמל
קטגוריה:טייסי חיל האוויר הסובייטי
קטגוריה:מקבלי עיטור ההצטיינות למען המולדת
קטגוריה:אישים שהונצחו על בולי ברית המועצות
קטגוריה:רוסים שנולדו ב-1943
קטגוריה:רוסים שנפטרו ב-2017
חואנה גאלאן

חואנה גאלאן (בספרדית: Juana Galán; 1787–1812), שזכתה לכינוי "לה גאלאנה" (La Galana), הייתה לוחמת גרילה ספרדייה במלחמת חצי האי (1808–1814) אשר עמדה נגד חיל הפרשים הצרפתי, שניסה לעבור דרך העיירה ולדפניאס . בתור עובדת בטברנה של הכפר, מקום אסטרטגי לאיסוף מידע, היא נחשבה לבעלת הידע המדויק והמעודכן ביותר בסביבה.

ב-6 ביוני 1808, בקרב ולדפניאס שנערך נגד כוחותיו של נפוליאון, לא היו מספיק גברים כדי להגן על העיירה, ולכן הפצירה גאלאן בנשים לצאת ולהילחם. על אף שגאלאן בדרך כלל מתוארת בסיפורים ובאמנות כחמושה באלה, בגרסה אחת מסופר שהיא ניפצה את ראשיהם של החיילים הצרפתים באמצעות מחבת ברזל. נשים אחרות שפכו מים רותחים לרחוב דרך חלונות בתיהן, ופיזרו שמן רותח על הכביש. הקרב הזה היה בין הגורמים לכך שהצבא הצרפתי עזב את מחוז לה מאנצ'ה , אשר בתורו הוביל לניצחון המוחלט של הספרדים בקרב ביילן.

גאלאן נישאה לברתלומה רואיס דה לרמה ב-2 במאי 1810, איתו היו לה שתי בנות. היא מתה במהלך הלידה השנייה, ב-24 בספטמבר 1812, באותו היום שלה מאנצ'ה השתחררה מצבאו של נפוליאון.

== קישורים חיצוניים ==

== הערות שוליים ==

קטגוריה:המלחמות הנפוליאוניות: אישים
קטגוריה:ילידות 1787
קטגוריה:נפטרות ב-1812
סאניאנג

חברת רכב סאניאנג (בסינית: 三陽工業股份有限公司) היא חברה טאיוואנית ליצור קטנועים, אופנועים ורכבי שטח קטנים תחת המותג SYM (ראשי תיבות מאנגלית "Sanyang Motor")

==היסטוריה==
החברה נוסדה בשנת 1954 בטייפה, טאיוואן. בתחילה, תחת השם "סאניאנג אלקטרוניקה", במטרה לייצר רכיבים אלקטרוניים עבור אופניים. בשנת 1961 התמזגה עם חברת "סאניאנג תעשיות כבדות" והתקשרה בהסכם עם חברת הונדה היפנית להרכבה מקומית של האופנועים מתוצרתה, אשר הכילו כ-30% רכיבים מיצור מקומי.

בשנת 1969 החלה גם בהרכבת מכוניות קטנות מדגמי הונדה N600, TN360. בשנת 2002, לאחר שדגמי האופנועים מייצור עצמי של החברה נקלעו לתחרות ישירה במכירות מול מוצריה של הונדה, הופסקה השותפות והונדה החלה בהרכבה עצמית של כלי הרכב מתוצרתה בטאיוואן באמצעות חברה בת מקומית.
לאחר הפסקת ההתקשרות עם הונדה, סיכמה סאניאנג על שיתוף פעולה עם קונצרן יונדאי הקוריאני להרכבת כלי הרכב מתוצרתו עבור השוק המקומי בטאיוואן.

בשנת 2015 השתנה שם החברה לשמה הנוכחי, "חברת מנועי סאניאנג". משרדיה והמפעל הראשי של החברה ממוקמים בפארק התעשייה שינצ'ו בצפון מזרח האי, ויש לה מפעלי הרכבה נוספים באמצעות חברות בת מקומיות בסין, וייטנאם ואף ביפן. חברות בת מקומיות הוקמו גם בגרמניה ובאיטליה לצורך הגדלת המכירות בשוק האירופי.

==פעילות עסקית==
חברת מנועי סאניאנג מקיימת שיתוף פעולה אסטרטגי עם קונצרן יונדאי הדרום קוריאני. במפעליה מיוצרים ומורכבים מכוניות וכלי רכב מסחריים קלים מתוצרתה. בנוסף לכך מקיימת החברה קשרים עסקיים עם חברות רכב אחרות נוספות בעולם כגון בומברדייה, אינטרנשיונל, ומהינדרה ההודית.

קטנועים מתוצרת החברה החלו להמכר בארצות הברית בשנת 2002. בתחילה ביבוא מקומי ולא סדיר ובכמויות קטנות, אך בשנים הבאות הקימה החברה שיתופי פעולה רשמיים עם סוחרים ומפיצים מקומיים.
משנת 2005 מייצרת החברה דגמי כלי רכב דו-גלגליים, ורכבי שטח קטנים התואמים את התקינה האירופית המחמירה, המיועדים למכירה בשוק האירופי.

מניות החברה נסחרות בבורסה לניירות ערך של טאיוואן. היקף המכירות השנתי של החברה עומד על כמיליארד דולר אמריקני, והיא מעסיקה במפעליה בטאיוואן כ-2300 עובדים.
החברה מייצרת בשנה כ-600 אלף כלי רכב דו-גלגליים וכ-20 אלף מכוניות. בסה"כ מאז תחילת פעילותה ייצרה החברה יותר מ-800 אלף מכוניות וכ-16 מיליון כלי רכב דו-גלגליים.

בישראל מיוצגת החברה על ידי חברת מטרו-מוטור, ונכון לשנת 2018, היא מותג הדו-גלגלי הנמכר ביותר, מבחינת כמות המסירות לפי יצרן.

==קישורים חיצוניים==

* 
* 

==הערות שוליים==

קטגוריה:יצרני אופנועים
קטגוריה:חברות טאיוואניות
קטגוריה:כלי רכב
אוטוביוגרפיה בדיונית

אוטוביוגרפיה בדיונית (גם אוטופיקשן, מאנגלית: Autofiction, הלחם של auto ו-fiction) היא ז'אנר של סיפורת המבוסס על מידע אוטוביוגרפי. אוטוביוגרפיה בדיונית משלבת שני ז'נארים שלכאורה אינם משתלבים: אוטוביוגרפיה, המבוססת על עובדות, וסיפורת, המבוססות על בידיון.

את המונח אוטופיקשן טבע בשנת 1977 סרז' דוברובסקי , סופר ומבקר ספרות צרפתי, בהתייחסותו לרומן שכתב, "בן" (Fils). פיליפ וילאין מבחין בין אוטופיקשן לרומן אוטוביוגרפי בכך שבאוטופיקשן נדרש סיפור בגוף ראשון בידי פרוטגוניסט ששמו כשם המחבר.

יש קווי דמיון בין אוטוביוגרפיה בדיונית ובין רומן לא בדיוני, מונח שטבע טרומן קפוטה לתיאור ספרו "בדם קר".

עם כותבי האוטוביוגרפיה הבדיונית נמנים הסופרת הצרפתייה מרגריט דיראס, הסופרת הבלגית אמלי נותומב והסופר הנורווגי קרל אובה קנאוסגורד בסדרת ספריו "המאבק שלי". קתרין מילט השתמשה בטכניקה ספרותית זו בספרה "חיי המין של קתרין מ.".

בישראל נמנים עם כותבי האוטוביוגרפיה הבדיונית אשכול נבו בספרו "הראיון האחרון", ניר ברעם בספרו "יקיצה", אריק גלסנר בספרו "מדוע אינני כותב" ואחרים.

==קישורים חיצוניים==
* 
* ננסי עזר, "חתירה אל מחוץ למרכז ופריצה אל תוך-תוכו בשתי אוטוביוגרפיות ספרותיות: 'פוסט מורטם' ליורם קניוק ו'ורד הלבנון' ללאה איני", מחקרי ירושלים בספרות עברית כ"ח, 2016, עמ' 229–246. 
* קרן דותן, [https://theory-and-criticism.vanleer.org.il/fd.php?id=052413f336e4c4f32f32c926cf56d1bb על אוטופיקשן: אוטוביוגרפיה בעידן של פוסט-אמת], תיאוריה וביקורת 55, 2021.

==הערות שוליים==

קטגוריה:סוגות ספרותיות
דייזי דאורה

דייזי דאורה (בגרמנית: Daisy D'ora; 26 בפברואר 1913 – 12 ביוני 2010) הייתה שחקנית גרמנייה.

==ביוגרפיה==
דאורה נולדה בפוטסדאם למשפחה אריסטוקרטית (Daisy Freiin von Freyberg zu Eisenberg), באותם זמנים לא היה מקובל שבני אצולה לוקחים חלק בתעשיית הבידור ולכן אימצה את שם הבמה דאורההיא התחילה את הקריירה הקולנועית שלה ב-1929 ששיחקה בסרט "תיבת פנדורה" המבוסס על מחזה מאת פרנק ודקינד שזכה להצלחה רבה ובאותה שנה שיחקה בתפקיד הראשי בסרט "הנעורים" ותפקיד קטן בסרט "לילה הונגרי", ב-1930 שיחקה בקומדייה "רק בריין".

ב-1931 נבחרה למיס גרמניה בטקס שנערך בבית מלון בברלין, היא ייצגה את גרמניה בתחרות היופי הבינלאומית, שם הגיעה לאחד המקומות הראשונים.

היא נישאה לפוליטיקאי חבר המפלגה הנאצית אוסקר שליטר, היא הרבתה להתלוות אליו במהלך ביקוריו הדיפלומטיים, לזוג נולדו שני ילדים, בן, אלכסנדר ובת, מריון שליטר פון קראם (1933-1984).

ב-1955 גרמה דאורה לתקרית דיפלומטית בעת ששימש בעלה כשגריר בפועל בלונדון, כאשר במהלך קבלת פנים אותה ניהלה בשגרירות התייחסה לבריטניה כאל ארץ אויב של מדינתה.

==קישורים חיצוניים==

* 
<div style="direction: ltr;">
* Dominik Bardow, [https://www.tagesspiegel.de/weltspiegel/deutschlands-aelteste-miss-germany-hitler-war-kein-guter-klavierspieler/1682494.html "Hitler war kein guter Klavierspieler"]. Tagesspiegel. 14.2.2010
* "[http://content.time.com/time/magazine/article/0,9171,891123,00.html Great Britain: Just Daisy]". Time Magazine. January 17, 1955
</div>

==הערות שוליים==

קטגוריה:זוכות מיס גרמניה
קטגוריה:בני זוג של פוליטיקאים גרמנים
קטגוריה:בני זוג של דיפלומטים
קטגוריה:משתתפות בתחרות היופי הבין-לאומית
קטגוריה:שחקניות קולנוע וטלוויזיה גרמניות
קטגוריה:אצולה גרמנית
קטגוריה:דוגמנים בני מלוכה ואצולה
קטגוריה:שחקנים בני מלוכה ואצולה
קטגוריה:גרמניות שנולדו ב-1913
קטגוריה:גרמנים שנולדו ב-1913
קטגוריה:גרמניות שנפטרו ב-2010
קטגוריה:גרמנים שנפטרו ב-2010
מעבר קאסילאג

המעבר נמצא בחלק השמאלי העליון, של הרביעי השלישי מימין, בשורה התחתונה של המפה
מעבר קאסילאג או מעבר קסילג (באנגלית: Kasilag Pass;בבולגרית: Касилашки проход) הוא מעבר הרים מכוסה קרח בהרי אלזוורת' שבאנטארקטיקה.

גובהו של המעבר 2,150 מטרים מעל פני הים.

מעבר ההרים ממוקם ממערב להר מאלן, ומפריד בין רמת פטוואר ממזרח לרכס אוון.

המעבר מפריד בין קרחון קורניקר שמצפון לו לקרחון וסבכר שמדרום למעבר.

== היסטוריה ==
=== גילוי המעבר ===
המעבר מופה לראשונה על ידי הסקר הגאולוגי של ארצות הברית בשנת 1961, ומופה בשנית בשנת 1988.

=== מקור השם ===
מעבר ההרים נקרא על שם העיירה קאסילג שבמערב בולגריה.

==לקריאה נוספת==
* [http://apcbg.org/gazet-bg.pdf הגאזט האנטארקטי של בולגריה] 

== קישורים חיצוניים ==
* [https://data.aad.gov.au/aadc/gaz/display_name.cfm?gaz_id=137248 מעבר קאסילאג] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/display_name.cfm?gaz_id=137248 מעבר קאסילאג] באתר הגאזט האנטארקטי המשווה SCAR של ממשלת אוסטרליה

==הערות שוליים==

קאסילאג
כשהלב בוכה

"כשהלב בוכה" הוא שיר שהוקלט על ידי הזמרת-יוצרת הישראלית שרית חדד.<ref name=":0"></ref> הוא יצא לאור בשנת 2001, כסינגל מתוך אלבום האולפן התשיעי שלה אשליות מתוקות (2001), בהוצאת חברת התקליטים אבי גואטה הפקות בע"מ.<ref name=":0" /> את השיר כתב יוסי גיספן, ללחן של שמואל אלבז והפקה של נדב ביטון (גרסת 2010).<ref name=":1"></ref>

השיר נחשב לאחד מתוך הלהיטים הגדולים ביותר של חדד. השיר אף נבחר במצעד שנערך על ידי רשת ג' לשירה הטוב ביותר.

בשנת 2023, בצל מלחמת חרבות ברזל דורג השיר לראשונה בעשירייה הפותחת במדיה פורסט.<ref></ref>

== רקע וכתיבה ==
"כשהלב בוכה" נכתב בידי הפזמונאי יוסי גיספן והולחן על ידי שמואל אלבז. במקור, גיספן הציע את השיר לזהבה בן ואמרגנה, אך נדחה. הוא נכתב בעקבות הלינץ' ברמאללה.<ref></ref>

בשנת 2009 נבחר השיר בתור "השיר האהוב ביותר של שרית חדד", לפי מצעד רשמי שפורסם ברשת ג'. חדד סיפרה שהיא מבצעת אותו עד היום בהופעותיה כשהיא עטופה בדגל ישראל. השיר הוסיף לחדד ממד ממלכתי. חדד העידה במספר ראיונות, כי זהו השיר המרגש ביותר שזכתה לשיר.

בניגוד לשירים אחרים שהקליט גיספן עם חדד, הגרסה הראשונה שפורסמה היא הסקיצה הראשונית. בריאיון למעריב בשנת 2019 כחלק מפרויקט שירי הזיכרון הגדולים של ישראל, סיפר גיספן לדודי פטימר: . בשנת 2010 חדד חידשה את השיר, לאחר שזה דורג במקום הראשון במצעד שירי רשת ג'.<ref name=":1" /> הביצוע נכנס לאלבום האוסף המיטב.<ref></ref>

ב-2017 הופיעה חדד עם השיר במטה האומות המאוחדות בניו יורק לרגל 50 שנים לאיחוד ירושלים. ביולי 2023 ביצעה אותו לאחר מבצע בית וגן, כשהיא עטופה בדגל ישראל.<ref name=":2" />

== וידאו קליפ ==
הווידאו קליפ המלא שצולם עבור "כשהלב בוכה" הועלה ליוטיוב ב-12 בינואר 2014, אך לא פורסם בערוץ הרשמי של שרית חדד. בקליפ ניתן לראות את חדד, לבושה כמלאכית אשר מתגלה בלילות לילדה החווה משברים וקשיים בעקבות הריבים הבלתי פוסקים של הוריה. בסוף הקליפ ניתן לראות את חדד עולה השמיימה כשקשת בענן נמצאת ברקע. הקונספט שלו עוסק בגן עדן ולבושה של חדד כמלאכית, במטרה להמחיש את מילות השיר עצמו.

נכון לאוקטובר 2023, מונה הצפיות של האודיו עומד על כ-3.8 מיליון צפיות.<ref></ref> הקליפ יצא ביחד עם האלבום אשליות מתוקות (2001).

== גרסאות כיסוי ==
את השיר הקליטו במרוצת השנים למעלה מ-150 אמנים שונים, ביניהם:<ref></ref>

== מיקומי שיא ==

== היסטוריית יציאות לאור ==
{| class="wikitable
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|2001
|תקליטור
|אבי גואטה הפקות בע"מ
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2001
קטגוריה:סינגלים מ-2001
קטגוריה:שירי שרית חדד
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהולחנו על ידי שמואל אלבז
קטגוריה:שירים שהופקו על ידי נדב ביטון
קטגוריה:שירי זיכרון חללי מערכות ישראל
קטגוריה:שירים על אלוהים
קטגוריה:שירים על בדידות
קטגוריה:שירים על מוות
פסגת מיור (אנטארקטיקה)

פסגת מיור (באנגלית: Muir Peak) היא פסגה סלעית בולטת באמצע רכס פרייז'ר בפסגות פאונדרז, ברכס הריטג' שבאנטארקטיקה.

== היסטוריה ==
=== גילוי הפסגה ===
הפסגה מופתה לראשונה על ידי הסקר הגאולוגי של ארצות הברית בהתבסס על סקרים על הקרקע ועל תצלומי אוויר שבוצעו על ידי צי ארצות הברית בין השנים 1966–1961.

=== מקור השם ===
שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם יו מ. מיור (Hugh M. Muir) מדען בתוכנית המחקר האנטארקטית של ארצות הברית, ומשתתף במשלחת החורף בתחנת המישור בשנת 1966.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10365 פסגת מיור] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=129179 פסגת מיור] באתר הגאזט האנטארקטי של ממשלת אוסטרליה
* [https://geographic.org/geographic_names/antname.php?uni=10365&fid=antgeo_116 תצלום לוויין של אזור פסגת מיור]

==הערות שוליים==

מיור
פסגת מיור (וושינגטון)

פסגת מיור (באנגלית: Muir Peak) היא פסגה במחוז פירס במדינת בוושינגטון שבארצות הברית.

הפסגה ממוקמת דרומית מזרחית לעיר סיאטל, מזרחית לאולימפיה, וצפונית מערבית ליאקימה. 

הפסגה נמצאת במסיב הר ריינייר, ברכס קסקייד שברכסים הפסיפיים.

גובהה של הפסגה 3,107 מטרים מעל פני הים, מתנשאת לגובה של 32 מטרים מעל סביבתה.

==לקריאה נוספת==
<div class="mw-content-ltr">• Martin Volken, [https://books.google.co.il/books?id=D5ATCgAAQBAJ&pg=PT300&lpg=PT300&dq=%22Muir+Peak%22+Washington&source=bl&ots=yNr-RK13bo&sig=JceG7YGKezvByRXT601ZcYaLdjI&hl=en&sa=X&ved=2ahUKEwjKjba1tdffAhWLFywKHakVB68Q6AEwC3oECAEQAQ#v=onepage&q=%22Muir%20Peak%22%20Washington&f=false Backcountry Ski & Snowboard Routes Washington] </div>

== קישורים חיצוניים ==
* [https://www.peakbagger.com/peak.aspx?pid=25648 פסגת מיור] באתר peakbagger
* [https://www.summitpost.org/muir-peak/760731 פסגת מיור] באתר summitpost
* [https://www.mountainproject.com/photo/110709934/muir-peak-in-the-clouds תצלום פסגת מיור] באתר mountainproject
* [https://www.wta.org/go-hiking/trip-reports/trip_report.2013-08-15.6438806547 פסגת מיור] באתר איגוד השבילים של וושינגטון (WTA)
* [http://www.countryhighpoints.com/camp-muir-bc-skiing/ תיאור הטיפוס על פסגת מיור]
* 

==הערות שוליים==

מיור
מיי גיבני

מיי ברידג'ט גיבני (באנגלית: May Bridget Gibney; 2 באוקטובר 1893 – 1984) הייתה לאומנית ורפובליקנית אירית, שהייתה פעילה במהלך חג הפסחא עולה בשנת 1916, במלחמת העצמאות האירית ובמלחמת האזרחים האירית.

== תחילת דרכה ==
מרי ברידג'ט גיבני נולדה בשנת 1893 לתומאס גיבני ומרי אוריילי בטראלי, מחוז קרי, אירלנד. היא הייתה הבכורה מבין שלושה ילדים. אבא שלה היה שוטר במשטרה המלכותית האירית, והמשפחה לא הייתה לאומנית; היא הייתה הפעילה היחידה בתנועה. היא הייתה כמעט בת 5 כאשר אביה נפטר ב 20-בספטמבר 1898 בדבלין.

== מרידת חג הפסחא ==
כאשר החלה הפסחא עולה ב-1916, גיבני הלכה למוצב של המורדים בכללית הדואר וביקשה להצטרף אליהם. היא הכירה את אחד המתנדבים, ולכן הורשתה להיכנס. היא נשארה בבניין למשך כל השבוע של ההתקוממות. היא הייתה מעורבת בפעילויות הכלליות, כולל בישול ועזרה ראשונה, וכן פעלה כשליחה והעבירה מסרים למוצבים אחרים, כולל למייקל מאלין בקולג' המנתחים המלכותי.

לפני הכניעה, הנשים התבקשו לעזוב את בניין הדואר. היא הייתה בדרכה הביתה עם בריד קונלי, כאשר שתיהן נעצרו ונשלחו למעצר בתחנת ברודסטון. היא השתחררה משם כעבור זמן קצר.

== אחרי ההתקוממות ==
לאחר סוף ההתקוממות הכושלת, גיבני המשיכה להיות פעילה בתנועה הלאומית והצטרפה לארגון הנשים הפארה-צבאי קומן נה מאן בספטמבר של 1916. היא פגשה בשנת 1915 את דיק מקי, לו התארסה. מקי היה מפקד במתנדבים האירים, ומאוחר יותר בצבא האירי הרפובליקני בדבלין. במהלך מלחמת העצמאות האירית היא פעלה כשליחה של ה-IRA., אז העבירה הודעות, והחביאה ושינעה נשק. היא גם הסתירה את ויקטור מרפי, לוחם רפובליקני, שחמק ממעצר לאחר התקוממות חג הפסחא. אחרי ש-13 סוכנים בריטיים נהרגו בדבלין, מקי ושני רפובליקנים אחרים נעצרו, נחקרו, עונו, ואז נורו למוות על ביום ראשון העקוב מדם ב-21 בנובמבר 1920 במהלך מלחמת העצמאות.

גיבני המשיכה למצוא מקומות מסתור עבור לוחמים רפובליקנים במהלך המלחמה, והייתה מעורבת בבחירות לאחריו. היא גם המשיכה לפעול כשליחה בין דבלין לבין נקודות אחרות ברחבי המדינה. היה זה במהלך נסיעות אלה שהיא פגשה את מי שעתידה הייתה להינשא לו, לורנס אוניל, מפקד חטיבה קרלו של ה-IRA. במהלך המלחמה היא גם עסקה באיסוף מודיעין, מתן עזרה ראשונה, והסתרת נשק. גיבני הייתה נגד חתימת האנגלו-אירי ההסכם ב-1921, וחלוקתה של אירלנד בשנת 1922, ונלחמה בצד אנטי-האמנה במלחמת האזרחים שנפתחה בעטיו. היא נעצרה בשנת 1922, ונכלאה בKilmainham כלא למשך תשעה חודשים.

== המשך חייה ==
אחרי המלחמה, בשנת 1929, היא נישאה ללורנס אוניל בדבלין, שם הם התגוררו. היו להם ארבעה ילדים, שלוש בנות ובן. אחת מבנותיה היא האמנית סאלי סמית, אשר יצרה סדרת עבודות על כלא קילמיינהאם ואשר הוצגו שם, על הכלא ואלה שנכלאו בו. גיבני נפטרה בשנת 1984 ונקברה בלוויה צבאית.

== הערות שוליים ==

קטגוריה:קומן נה מאן
קטגוריה:מהפכנים אירים
קטגוריה:ילידות 1893
קטגוריה:בריטיות שנפטרו ב-1987
קטגוריה:בריטים שנפטרו ב-1987
Metulji botnet

מטולי בוטנט (באנגלית: Metulji Botnet, בסלובנית: Metulji, "פַּרְפָּר") היה בוטנט זדוני שביצע מתקפות מניעת שירות מבוזרות, אשר התגלה בשנת 2011.

פעל בעיקר מסלובניה ובשיא פעילותו היה מורכב מיותר מ-12 מיליון מחשבים נגועים במאה מדינות שונות.

התולעת הופצה באמצעות תוכנה זדונית שהורדה אל מחשב הקורבן. לאחר ההדבקה הראשונית מחשבו של הקורבן אפשר לתוקף חיצוני להשתלט עליו ולבצע פעולות בשמו.

במבצע משולב של האינטרפול ולשכת החקירות הפדרלית של ארצות הברית (FBI), נעצרו שני פעילים מבוסניה וסלובניה לאחר שלקחו חלק בתחזוקת שרתי השליטה והבקרה של הבוטנט.

לאחר המעצר מפתחי הבוטנט החליטו ליצור בוטנט חדש העונה לשם מאריפוסה (Mariposa), באמצעותו ביצעו פעולות כמעט זהות לאלה של מטולי.

== ראו גם ==
* מחשב זומבי
* בוטנט
* וירוס מחשב
* סוס טרויאני (תוכנה)

== קישורים חיצוניים ==
* [https://www.youtube.com/watch?v=gxr_JVcfnDE כתבה מאתר CNN המסבירה אודות פעילותו של הבוטנט] 
* [https://books.google.co.il/books?id=atv3qgxAV5gC&pg=PT117&lpg=PT117&dq=Metulji+Botnet&source=bl&ots=DdyT06-teK&sig=yQj8kCUP2cLn1CwFSX8nActKdOU&hl=iw&sa=X&ved=2ahUKEwiBp_XzitffAhUvMewKHW6HC6IQ6AEwBnoECAQQAQ#v=onepage&q=Metulji%20Botnet&f=false פרק מהספר Cyber Conflict המספר אודות הבוטנט] 

== הערות שוליים ==

קטגוריה:תוכנות זדוניות
קטגוריה:בוטנטים
זאב אדוארד

זאב אדוארד (שם מדעי: Canis edwardii) הוא מין נכחד של טורף מהסוג כלב שהיה קרוב לזאב המודרני. הוא חי בסוף הפליוקן עד לתחילת הפליסטוקן לפני 2.3-0.3 מיליון שנה בקירוב, באמריקה הצפונית לצד מיני כלבים נוספים כמו זאב הבלהות הגדול, הזאב המצוי ומינים קדומים כמו Canis lepophagus.

מספר חוקרים רואים בו מין של זאב אפור או של זאב בלהות כך שהוא טקסון מוטל בספק.

הזאב התגלה וקיבל את שמו על ידי החוקר צ'ארלס גאזין ב-1942. במראהו הוא דמה יותר לקויוט מאשר לזאב הרגיל והגיע למשקל של 30–35 ק"ג בלבד, אך היה גדול יחסית לשאר הכלביים בתקופתו. ייתכן כי התפתח מהסוג Eucyon והיה מראשוני בני הסוג Canis. בדומה לשאר הכלביים, נהג זאב אדוארד לצוד בלהקות גדולות טרף מהיר, כגון מיני פרסתנים.

==קישורים חיצוניים==

קטגוריה:כלב
קטגוריה:יונקים שחיו בפליוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:טורפים שחיו בפליוקן
קטגוריה:טורפים שחיו בפליסטוקן
קטגוריה:כלביים פרהיסטוריים
קטגוריה:מאובני טקסונים שתוארו ב-1942
פלאלום

מפעל פלאלום, 1938
מפעל פלאלום, [[1946]]
פלאלום ("פַּלאָלוּם" Palalum) היה מפעל לייצור כלי מטבח ובית מאלומיניום, נוסד על ידי הלל הילמן ב-1933 ברמת גן, ארץ ישראל. השם "פלאלום" הוא הלחם של "פלשׂתינה" ו"אלומיניום".
== היסטוריה ==
הילמן ייסד את המפעל עם שני שותפים, בעלי מפעל לייצור מוצרי אלומיניום בריגה, וניהל אותו במשך עשרות שנים. בסוף שנות ה-30 הצטרף אליו בהנהלת המפעל בנו, ישראל הילמן. המפעל ייצר סירים, סירי פלא, מחבתות, מקינטות, איבריקים, קנקנים וקמקומים, מסננות, דוודים ועוד. חומר הגלם - לוחות אלומיניום עגולים, יובאו מקנדה, אנגליה ושווייץ ועובדו במפעל לייצור הכלים. התוצרת יוצאה בחלקה למדינות שכנות ואף לאירופה ונמכרה בארץ לחנויות כלי בית, מסעדות ומטבחים מוסדיים. המפעל העסיק עשרות פועלים.

המפעל עוטר במדליות זהב ביריד המזרח ב-1934 וב-1936, ושילב אותן בניירת המשרדית.

בשנת 1957 נקלע מפעל פלאלום לחובות, ועבר הליך של פירוק וכינוס נכסים. המפעל נמכר לבסוף לשלמה הלטרף שהיה מנהל העבודה של מפעל, והוא המשיך לפעול ברחוב שפירא ברמת-גן. לאחר שהמפעל נסגר סופית, נמכר המגרש בשנת 2000 תמורת כ-17 מיליון דולר, ונבנה עליו פרויקט מגורי היוקרה "אלוני בורוכוב".

== קישורים חיצוניים ==

* 
* 
* 
* 

== הערות שוליים ==

פועלת בבית החרושת "פלאלום", 1946

קטגוריה:ישראל: תעשייה
קטגוריה:רמת גן: היסטוריה
היפריון (סוס)

היפריון (שם מדעי: Hipparion; מיוונית: "פוני") הוא סוג קדום של סוס שהתקיים בין המיוקן לפליסטוקן ברחבי אפריקה, אירואסיה (כולל בספרד, יוון ועיראק) ואמריקה הצפונית (כולל בפלורידה וקליפורניה שבארצות הברית). 

== מאפיינים ==
ההיפריון הוא סוס קדום שרעה במישורי הפרריה וערבות העשב הגדולות של אירואסיה ושל אמריקה הצפונית. הוא התגלה ב-1832 בידי החוקר דה קריסטול. משמעות השם ביוונית הוא "סוס פוני" כיוון שהוא דמה לו במראה.

גובהו של הסוס הגיע ל-1.4 מטרים בכתפיו ומשקלו ל-60–110 ק"ג. הוא דמה לסוסים המודרניים אך היה בעל כמה ציפורניים פרימיטיביות מעל הפרסות שכנראה היו חסרות תועלת. הוא היה מסוגל לרוץ במהירות במישורים כדי להימלט מאויביו.

ההיפריון שרד במשך כ-20 מיליון שנה אך לבסוף נכחד לפני 700 אלף שנה, מסיבות לא ברורות, ולא השאיר אחריו צאצאים.

== בתרבות ==
ההיפריון הופיע בסדרה "מפלצות חוזרות לתחייה".

==קישורים חיצוניים==

ציור של עדר של היפריונים רצים

קטגוריה:מינים שנכחדו: סוסיים
קטגוריה:יונקים שחיו בנאוגן באסיה
קטגוריה:יונקים שחיו בפליסטוקן באמריקה הצפונית
קטגוריה:מגה-פאונה של הפליסטוקן באירואסיה
קטגוריה:מגה-פאונה של הפליסטוקן באמריקה הצפונית
קטגוריה:מפריטי פרסה שחיו במיוקן
קטגוריה:מפריטי פרסה שחיו בפליוקן
קטגוריה:מפריטי פרסה שחיו בפליסטוקן
קטגוריה:מאובני טקסונים שתוארו ב-1832